Source: http://tyosuhdeneuvonta.fi/
Timestamp: 2017-11-24 07:16:11+00:00

Document:
Suomen ainoa työsuhteisiin keskittynyt lakineuvoja. Työelämän lakineuvontaa luottamuksella ja ennakoitavasti.
Korkein hallinto-oikeus (KHO) on 6.10.2017 antamassaan ratkaisussa 2997/3/15 käsitellyt kirkkolain mukaista irtisanomisperustetta sekä sitä, milloin irtisanomisperusteeseen on viimeistään vedottava. KHO katsoi, että irtisanomisperusteeseen ei ollut vedottu kohtuullisessa ajassa, joten kirkkoneuvoston päätös irtisanomisesta oli kumottava lainvastaisena. Kirkkolain 6 luvun 50 § edellyttää, että virkasuhteen irtisanomiseen on oltava viranhaltijasta johtuva asiallinen ja painava syy. Irtisanomisperusteeseen on vedottava […]
Korkein oikeus katsoi ratkaisussaan KKO 2017:55, että työnantaja oli laiminlyönyt selvittää oma-aloitteisesti olisiko määräaikainen työntekijä ollut määräajan päättymisen jälkeen sijoitettavissa muihin työtehtäviin. Kohtuullisena korvauksena työsuhteen perusteettomasta päättämisestä pidettiin viiden kuukauden palkkaa. Työntekijä oli työskennellyt sosiaalityöntekijänä kuntayhtymän palveluksessa 16 määräaikaisessa työsuhteessa vuosien 2003 ja 2011 välillä. Määräaikaisuuksien perusteina olivat sijaisuus, määräaikainen lisähenkilö ja avoimen vakanssin hoito. […]
Vakituisen työntekijän irtisanominen ja kausityöntekijöiden palkkaaminen samanaikaisesti
Hovioikeuden ratkaisun S 17/112 (annettu 20.6.2017) mukaan vakituisen työntekijän irtisanominen oli laiton, kun yhtiö heti irtisanomisen jälkeen palkkasi kausityöntekijöitä sekä nollatuntisopimuksella työskenteleviä työntekijöitä. Ratkaisu ei ole vielä lainvoimainen. Työntekijä A:n työsuhde oli alkanut määräaikaisena joulukuussa 2008 ja maaliskuussa 2009 se oli muutettu toistaiseksi voimassa olevaksi. Huhtikuussa 2014 hänet oli irtisanottu ja työsuhde oli päättynyt toukokuussa 2014. […]
Korkeimman oikeuden ratkaisu KKO 2017:38 koski työsopimuksen irtisanomista tuotannollisilla ja taloudellisilla perusteilla, kun samaan aikaan työtä oli teetetty tarvittaessa työhön kutsuttavilla työntekijöillä. Yhtiössä oli käyty yhteistoimintaneuvottelut, joiden perusteella työntekijä X:n työsuhde oli irtisanottu päättymään 12.3.2013. Työsuhdetta oli kuitenkin jatkettu 30.9.2013 asti. Yhtiö oli tänä aikana sekä sen jälkeen teettänyt töitä myös tarvittaessa työhön kutsuttavilla työntekijöillä. […]
Puitesopimus määräaikaisten työsopimusten ehtojen perustana
Korkein oikeus otti ratkaisussaan KKO 2017:37 kantaa puitesopimukseen, jolla työnantaja ja työntekijä olivat sopineet määräaikaisten työsopimusten ehdoista. Puitesopimus ei ollut tarkoittanut vakituista työsuhdetta ja yrityksellä oli ollut perusteet määräaikaisten työsopimusten solmimiseen. Vuonna 2010 työntekijä ja yhtiö olivat solmineet puitesopimuksen tarvittaessa työhön kutsuttavien työsuhteiden ehdoista. Työntekijä oli vuosien 2010 ja 2011 aikana ollut yhteensä 15 määräaikaisessa […]
Korkein oikeus katsoi 23.5.2017 antamassaan ratkaisussa KKO 2017:29, että työehtosopimuksen soveltamisalaan kuuluvat ylemmät toimihenkilöt saivat valita keskuudestaan luottamusvaltuutetun, vaikka työpaikalla oli jo luottamusmies. Yrityksessä sovellettiin työehtosopimusta myös ylempiin toimihenkilöihin, vaikka he eivät kuuluneetkaan työehtosopimuksen neuvotelleeseen työntekijäyhdistykseen. Yhtiössä oli valittu työehtosopimuksen mukaisesti luottamusmies, jonka valintaan ylemmät toimihenkilöt eivät olleet voineet osallistua. Tästä syystä ja koska luottamusmies […]
Työssäoloehto maksettaessa työehtosopimuksen mukaista palkkaa äitiysvapaan ajalta uuden raskauden osalta
Korkein oikeus otti 16.5.2017 antamassaan ratkaisussa KKO 2017:25 kantaa tasa-arvolain vastaiseen syrjintään, kun työntekijälle ei ollut maksettu toisen äitiysvapaan alkaessa työehtosopimuksen mukaista palkkaa ensimmäisen lapsen hoitovapaasta johtuen. Työntekijä oli toistaiseksi voimassa olevassa työsuhteessa ja hän oli palannut ensimmäisen lapsensa saatuaan hoitovapaalta töihin. Hän ehti työskennellä kolmen ja puolen kuukauden ajan ennen kuin jäi uudestaan äitiysvapaalle toisesta […]
Korkein oikeus otti 3.2.2017 antamassaan ratkaisussa KKO 2017:4 kantaa kysymykseen siitä, olisiko työnantajan pitänyt tarjoa äitiys- ja muulla perhevapaalla olevalle osa-aikaiselle työntekijälle lisätyötä. Työsopimuslain 2 luvun 5 §:n mukaan työnantajan on tarjottava palveluksessaan oleville osa-aikatyöntekijöille lisätyötä tarvitessaan lisää työntekijöitä näille sopiviin tehtäviin. Korkeimman oikeuden ratkaisemassa tapauksessa työnantaja oli solminut työntekijän perhevapaan aikana oppisopimuksen sekä palkannut […]
Työntekijän poissaolo työpaikalta sairasloman jälkeen ei oikeuttanut pitämään työsopimusta purkautuneena
Turun hovioikeus ei myöntänyt 30.1.2017 antamallaan päätöksellä jatkokäsittelylupaa asiassa, joka koski työnantajan oikeutta käsitellä työstä pois jääneen työntekijän työsuhdetta purkautuneena. Käräjäoikeuden asiassa antama tuomio jäi näin ollen pysyväksi. Kyseisessä tapauksessa työnantaja oli ilmoittanut pitävänsä työsopimusta purkautuneena työntekijän jätettyä palaamatta töihin viimeisimmän työnantajalle toimitetun lääkärintodistuksen mukaisen sairausloman jälkeen. Ennen työsuhteen päättymistä työntekijä oli ollut sairaslomalla noin […]
Työntekijän epärehellisyys ei ollut laillinen peruste työsuhteen päättämiselle
Korkein oikeus otti 29.9.2016 antamassaan ratkaisussa KKO 2016:62 kantaa työsuhteen purkamisen edellytyksiin työntekijän epärehellisen ja työnantajan toimintaohjeiden vastaisen menettelyn johdosta. Kyseisessä tapauksessa työntekijä oli anastanut hävikkituotteiksi kirjaamansa asiakkaan palauttaman vesimelonin ja neljäsosan hunajamelonista, jotka olisi toimintaohjeen mukaan pitänyt hävittää viemällä ne jätepuristimeen. Saatuaan tietää anastuksesta ja varattuaan työntekijälle tilaisuuden tulla kuulluksi, työnantaja oli purkanut työsuhteen. […]
Elintarvikealan yritys irtisanoi kaksi keskijohtoon kuulunutta työntekijää tuotannollisin ja taloudellisin perustein yhteistoimintaneuvottelujen seurauksena. Lainvoimaiseksi jääneessä 13.6.2016 antamassaan tuomiossaan käräjäoikeus kuitenkin katsoi, ettei työsopimuslain mukaista irtisanomisperustetta ollut ja tuomitsi työnantajan maksamaan korvausta perusteettomasta työsuhteen päättämisestä toiselle työntekijälle 12 ja toiselle 14 kuukauden palkkaa vastaavan määrän. Korvausten määrään vaikuttivat erityisesti työntekijöiden pitkä työhistoria yrityksessä, heikot työllistymismahdollisuudet ja […]
Lähetetyllä työntekijällä tarkoitetaan työnantajan rajat ylittäviä palveluita tarjottaessa toiseen maahan tilapäisesti työhön lähettämää työntekijää. Suomeen lähetettyjä työntekijöitä koskevaa lainsäädäntöä uudistettiin 18.6.2016 voimaan tulleella lailla. Uusi laki sisältää säännökset muun muassa Suomeen lähetettyjen työntekijöiden vähimmäisehdoista, lähettävän yrityksen ja työn tilaajan velvollisuuksista sekä lain rikkomisen seurauksista. Ei muutoksia työehtoihin Uudella lailla ei muutettu lähetettyjen työntekijöiden työsuhteen ehtojen […]
Lomalla sairastamista koskeva vuosilomalain säännös uudistui jälleen 1.4.2016 lukien. Kuluvalla 2.5. alkaneella lomakaudella sovelletaan siis näitä uudistuneita sääntöjä. Lakiin palautettiin säännös loman aikana alkanutta työkyvyttömyyttä koskevista omavastuupäivistä. Muutoksen myötä työntekijällä, jolla on oikeus yli neljän viikon eli 24 arkipäivän vuosilomaan, on oikeus siirtää vuosilomaansa työkyvyttömyyden vuoksi ainoastaan niiltä osin kuin loma muutoin jäisi työkyvyttömyyden vuoksi […]
Saako työnantaja seurata työntekijän sähköistä viestintää?
Euroopan ihmisoikeustuomioistuin (EIT) otti 12.1.2016 antamassaan ratkaisussa kantaa työntekijän yksityisyyden suojaa koskevaan asiaan. Kyseisessä tapauksessa työnantaja oli selvittänyt työntekijän asiakasviestintää varten avaaman Yahoo Messenger –tilin viestintää ilman työntekijän suostumusta. Havaittuaan, että työntekijä oli käyttänyt ohjelmistoa työaikana henkilökohtaiseen viestintään veljensä ja morsiamensa kanssa, työnantaja päätti työntekijän työsuhteen. Työnantajan atk-laitteiden käyttäminen henkilökohtaisiin tarkoituksiin oli työsääntöjen mukaan kiellettyä […]
Hovioikeuden ratkaisu työsopimuksen purkamisesta ennen työsuhteen alkamista
Itä-Suomen hovioikeuden 15.10.2015 ratkaisemassa tapauksessa S 15/457 oli kysymys tilanteesta, jossa hoiva-alan yritys oli purkanut kesätyöhön palkatun opiskelijan työsopimuksen juuri ennen kuin työsuhteen oli tarkoitus alkaa. Työntekijän vaadittua korvausta työsuhteen perusteettomasta päättämisestä työnantaja väitti, että tämä oli käynyt yrityksessä työhaastattelussa, mutta varsinaista työsopimusta ei ollut syntynyt. Kirjallista työsopimusta osapuolten välillä ei ollut tehty. Hovioikeus […]
Korkeimman oikeuden ratkaisuja määräaikaisen työsopimuksen perusteista
Korkein oikeus antoi 24.9.2015 kaksi määräaikaisen työsopimuksen solmimisedellytyksiä koskevaa ratkaisua, KKO:2015:64 ja KKO:2015:65. Kummassakin tapauksessa oli kysymys kunta-alan työntekijästä, joka oli työskennellyt määräaikaisissa työsuhteissa lähes katkeamatta useiden vuosien ajan. Tapauksessa KKO:2015:64 työntekijä oli työskennellyt 18.8.2005 – 19.9.2010 yhteensä 22:ssa määräaikaisessa työsuhteessa. Tapauksessa KKO:2015:65 työntekijä oli puolestaan työskennellyt kuntayhtymän palveluksessa 1.6.1995 – 8.1.2012 yhteensä […]
OTM, BBA Jemina Fabritius Suomen Työsuhdeneuvonnan lakimieheksi
OTM, BBA Jemina Fabritius aloitti Suomen Työsuhdeneuvonta Oy:n työsuhdelakimiehenä 17.8.2015. Fabritius on työskennellyt aikaisemmin muun muassa Insinööriliitto IL ry:ssä työsuhdelakimiehenä ja palvelupäällikkönä. Hänet tavoittaa sähköpostilla osoitteesta jemina.fabritius@tyosuhdeneuvonta.fi sekä puhelimitse numeroista 010 5811 710 ja 0400 908 490. Esa Schön
Korkein oikeus otti kahdessa 25.6.2015 antamassaan ratkaisussa kantaa siihen, milloin on kysymys työaikalain (605/1996) tarkoittamasta varallaolosta ja milloin taas työajaksi luettavasta valmiudessa olosta. Työaikalain 5 § mukaan varallaololla tarkoitetaan työnantajan ja työntekijän sopimukseen perustuvaa järjestelyä, jossa työntekijä sitoutuu olemaan joko asunnossaan (ns. kotivarallaolo) tai muualla (ns. vapaamuotoinen varallaolo) tavoitettavissa niin, että hänet voidaan tarvittaessa […]
Työsopimuslain (55/2001) 5 luvun 7 § 1 momentin mukaisesti työntekijä saa lomautuksen aikana irtisanoa työsopimuksensa sen kestosta riippumatta ilman irtisanomisaikaa. Työsuhde päättyy tällöin välittömästi eikä työntekijällä näin ollen ole lähtökohtaisesti oikeutta myöskään irtisanomisajan palkkaan. Jos lomautus on kestänyt irtisanomisen tapahtuessa yhdenjaksoisesti vähintään 200 kalenteripäivää, työntekijällä on kuitenkin oikeus irtisanomisajan palkkaan samalla tavoin kuin jos työnantaja […]
EU-tuomioistuin antoi 17.3.2015 ratkaisun C-533/13 työehtosopimusten vuokratyön käyttöä rajoittavien määräysten sallittavuudesta työvoiman vuokrausta koskevan direktiivin 2008/104/EY kannalta. Ratkaisu liittyy työtuomioistuimessa vireillä olevaan Auto- ja kuljetusalan työntekijäliitto AKT ry:n ja Öljytuote ry:n sekä Shell Aviation Finland Oy:n väliseen vuokratyövoiman käyttöä koskevaan erimielisyyteen. Erimielisyydessä on kysymys siitä, ovatko työnantajaliitto ja yhtiö menetelleet työehtosopimuksen vastaisesti sen johdosta, […]
23.1.2015 antamassaan ratkaisussa KKO 2015:7 korkein oikeus otti kantaa siihen, millä edellytyksillä työnantajalla on oikeus alentaa työntekijän palkkaa yksipuolisesti. Kyseisessä tapauksessa työnantaja oli irtisanonut asiakkaan suorittaman palvelusopimuksen irtisanomisen vuoksi kyseisiä palvelutehtäviä suorittavat työntekijät tuotannollisin ja taloudellisin perustein. Ennen työsuhteen päättymistä työnantaja ja asiakas olivat kuitenkin solmineet uuden sisällöltään suppeamman ja hinnaltaan olennaisesti halvemman palvelusopimuksen. […]
Yhdenvertaisuuslaki uudistui 1.1.2015 lukien. Samassa yhteydessä muutettiin myös sukupuolten välistä tasa-arvoa koskevaa tasa-arvolakia. Uudistuksen tavoitteena on, että lainsäädäntö täyttäisi aikaisempaa paremmin perustuslain yhdenvertaisuutta ja syrjinnän kieltoa koskevan säännöksen asettamat vaatimukset. Uusi yhdenvertaisuuslaki Uudistettu yhdenvertaisuuslaki koskee perhe-elämän piiriin kuuluvaa toimintaa ja uskonnonharjoittamista lukuun ottamatta kaikkea yksityistä ja julkista toimintaa. Laki suojaa syrjinnältä aikaisempaa laajemmin […]
2.1.2015 Korkein oikeus otti 22.12.2014 antamassaan ratkaisussa KKO 2014:98 kantaa myyntityötä tekevän työntekijän työsuhteen irtisanomisen edellytyksiin. Tapauksessa oli ratkaistavana kysymys siitä, oliko työnantajalla oikeus irtisanoa myymälässä osa-aikaisena korinkonemyyjänä työskennelleen työntekijän työsopimus sillä perusteella, että tämän myyntikateprosentti oli kahden varoituksen jälkeenkin ollut huomattavasti alhaisempi kuin työnantaja edellytti myyjiltään. Korkein oikeus totesi ensinnäkin, että vaaditun työtuloksen […]
Korkein oikeus otti 4.7.2014 antamassaan ratkaisussa kantaa kilpailukieltosopimuksen solmimisedellytyksiin.
Milloin palkka on maksettava? Työnantajan on maksettava työntekijälle palkka työ- tai työehtosopimuksessa sovittuna tai laissa määriteltynä päivänä. Tunti- ja päiväpalkkaisille palkka on maksettava vähintään..
EU-tuomioistuin antoi 13.2.2014 työtuomioistuimen pyynnöstä ennakkoratkaisun.
Helsingin käräjäoikeus antoi hiljattain poikkeuksellisen ja paljon keskustelua herättäneen tuomion kunnianloukkausjutussa, jossa esimies oli kutsunut entistä työntekijää laiskaksi ja saamattomaksi muiden kuullen.
Niin sanottuihin nollatuntisopimuksiin eli tarvittaessa työhön kutsuttavien työntekijöiden työsopimuksiin liittyvät ongelmat ovat olleet kevään ja kesän aikana vilkkaan julkisen keskustelun kohteena ja niitä on käsitelty työmarkkinajärjestöjen kesken
Suuri osa suomalaisista viettää heinäkuussa kesälomaansa ja lomarahat ovat heille ajankohtainen asia. Lomarahalla tarkoitetaan normaalin vuosilomapalkan lisäksi maksettavaa osuutta..
Vuosilomalakiin astuu 1.4.2013 alkaen voimaan muutoksia sekä vuosilomapalkan laskennan osalta että vuosiloman aikaisen työkyvyttömyyden osalta
Älä anna asioiden pitkittyä. Meiltä saat kaikki työsuhteeseen liittyvät oikeudelliset palvelut samasta paikasta tarvitsetpa sitten vastauksen yksittäiseen kysymykseen, arvion jonkin menettelyn laillisuudesta, asiantuntija-apua työsopimuksen laatimiseen tai työsuhdetta koskevan erimielisyyden hoitamiseen.
Autamme siis kaikissa työsuhteisiin, työsopimuksiin ja työelämän riitatilanteisiin liittyvissä kysymyksissä.
Oheisesta linkistä löydät tarkemmat kuvaukset eri työelämän tilanteista, joissa sinun kannattaa miettiä yhteydenottoa asiantuntijaamme. Tutustu työsuhteisiin liittyviin kysymyksiin tarkemmin.

References: KKO 
 KKO 
 KKO 
 KKO 
 KKO 
 KKO 
 KKO 
 § 1
 KKO 
 KKO